CELEX: 62007CJ0507
Language: bg
Date: 2008-06-03
Title: Решение на Съда (шести състав) от 3 юни 2008 г. # Комисия на Европейските общности срещу Френска република. # Неизпълнение на задължения от държава-членка - Регламент (EО) № 6/2002 - Индустриална и търговска собственост - Промишлени дизайни на Общността - Член 80, параграф 2 - Несъобщаване на списъка на съдилищата. # Дело C-507/07.

Решение на Съда (шести състав) от 3 юни 2008 г. — Комисия/Франция
      (Дело C‑507/07)
      „Неизпълнение на задължения от държава-членка — Регламент (EО) № 6/2002 — Индустриална и търговска собственост — Промишлени дизайни на Общността — Член 80, параграф 2 — Несъобщаване на списъка на съдилищата“
      Иск за установяване на неизпълнение на задължения — Преценка на основателността от Съда — Положение, което следва да бъде взето предвид — Положение към момента на изтичане на срока, определен в мотивираното становище (член 226 EО) (вж. точка 7)
      Предмет
      
         
               Неизпълнение на задължения от държава-членка — Регламент (EО) № 6/2002 на Съвета от 12 декември 2001 година относно промишления
                  дизайн на Общността (OВ L 3, 2002 г., стp. 1; Специално издание на български език, 2007 г., глава 13, том 3, стр. 70) — Несъобщаване
                  на предвидения в член 80, параграф 2 от посочения по-горе регламент списък на съдилищата, които се произнасят по промишлените
                  дизайни на Общността, с посочване на тяхното наименование и на тяхната териториална компетентност.
               
            Диспозитив
      
         
                  1)
               
               
                  
               
               
                  	Френската република не е изпълнила задълженията си по член 80, параграф 2 от Регламент (EО) № 6/2002 на Съвета от 12 декември
                     2001 година относно промишления дизайн на Общността, тъй като не е съобщила на Комисията на Европейските общности съдилищата,
                     които се произнасят по промишлените дизайни на Общността.
                  
               
            
         
                  2)
               
               
                  
               
               
                  	Осъжда Френската република да заплати съдебните разноски.